પોલીસે જણાવ્યું કે, આરોપીઓ 'socialtrade.biz' નામનું પોર્ટલ ચલાવતા હતા અને લોકોને સારી કમાણીની લાલચ આપી તેમની પાસે રોકાણ કરાવતા હતા. આ લોકો 5750 રૂપિયાથી લઇને 57,500 રૂપિયા સુધી કંપનીના એકાઉન્ટમાં જમા કરાવડાવી લોકોને મેમ્બર બનાવતા હતા અને એક ક્લિક દીઠ પાંચ રૂપિયા આપતા હતા. એસટીએફના એસપી ત્રિવેણી સિંહે જણાવ્યું કે, કંપની એબ્લેઝ ઇન્ફો સોલ્યૂશન્સ પ્રાઇવેટ લિમિટેડના નામથી રજિસ્ટર હતી અને તેઓ સતત પોતાના પોર્ટલનું નામ બદલતા હતા. આ રીતે એ લોકોએ લગભગ 6.5 લાખ લોકોને દગાબાજીનો શિકાર બનાવી તેમની પાસેથી 3700 કરોડ રૂપિયા પડાવ્યા છે.'